Japanio: 20 amaraj voĉoj leviĝas el Fukuŝimo post la nuklea katastrofo 2011
#000005
Tuj post la Granda Tertremo en Orienta Japanio en 2011, japana bonzo [budhisma pastro] NAKAŜITA Daiki [Nakashita Daiki] vizitis [japane] la regionon atakitan de la katastrofo, kaj donis spiritan subtenon al viktimoj kiel parton de sia pli vasta laboro por antaŭĉesigi sinmortigojn en Japanio. Lastatempe la pastro verkis blogartikolon [japane], en kiu li citis 20 loĝantojn trafitajn de la nuklea katastrofo en Fukuŝimo [Fukushima].
#000006
Kvankam Daiki humile skribis en la artikolo [japane], ke la komentaro reprezentas nur parton de du milionoj da loĝantoj de Fukuŝimo, la artikolo lastatempe ricevis pli ol 2 400 ŝatojn en Facebook kaj jam vaste cirkulas en sociaj retoj. Multaj homoj cititaj en la artikolo estas priskribitaj kiel loĝantoj de provizoraj loĝejoj, nome, portempaj simplaj dometoj konstruitaj post la katastrofo.
#000007
南相馬市60代男性「自宅一軒、竹中工務店に560万円で除染を依頼し、現場の下請けはピンハネされまくって、70万円で作業をする。末端の作業員は日当約8千円。除染が終了したら仕事がなくなるから、皆、いい加減な仕事しかしない。それで雇用が確保され、経済が回る。それが除染ビジネスの実態」
#000011
Viro en 60aj jaroj, en Urbo Minami-sooma: “Oni petas la Korporacion Takenaka senmalpurigi unu domon je 5,6 milionoj da enoj. Surloke la subkontraktita kompanio plenumas la taskon kontraŭ 700 000 enoj post depreno de tavoloj da makleraĵoj. Finfine ni, la laboristoj, ricevas ĉirkaŭ 8 000 enojn por tagpago. Ĉar la dungoj malaperos, kiam senmalpurigado estos finita, tial neniu volas kompletigi la taskojn perfekte. Ja ĉiuj fuŝe laboras. Do la dungoj estas longdaŭre garantiitaj kaj la ekonomio bone funkcias. Tio estas la reala stato de ĉi tiu entrepreno de senmalpurigado.”
#000012
Viro en 60aj jaroj, en provizora loĝejo en Urbo Iŭaki [Iwaki]: “Mi laboradis 30 jarojn en atomcentralo. Sed nun mi ne povas labori, ĉar mia korpo malsanas pro radiado. Homoj fuĝas de realeco, se la reala vivo antaŭ ili tro malfacilas. Mi intencas ne pensi pri mia estonteco. Mi drinkas alkoholaĵojn kaj kantas en karaokeejo por distri min. Kion mi, matura viro, faraĉas? Ĉe tia penso, mi sentas min tre mizera.”
#000015
Viro en 60aj jaroj, en provizora loĝejo en Urbo Iŭaki: “Kiel ĉesigi la uzon de atomcentraloj? Tre simplas. Ankoraŭfoje atomcentralo ie eksplodu. La tero estos malpurigita kaj homoj ne povos loĝi tie. Alie, nenio helpos ĉesigi la uzon de atomcentraloj, ĉu jes? Ankaŭ problemas Usono, la entreprenista rondo kaj la burokrataro, kiuj premas politikistojn, mi kredas.”
#000017
大熊出身・福島の仮設入っている70代Aさんが言う「冬に出稼ぎに行かずに、安定した暮らしを得る為、子供や孫と同じ場所でずっと暮らすために、俺たちは原発を受け入れた。豊かな暮らし、安定成長を求めて原発を受け入れた。そしてそこで俺はずっと働いてきた。それがこんな事になるなんて・・・・」
#000018
S-ro A en 70aj jaroj, en provizora loĝejo en Urbo Fukuŝimo, origine el Ookuma: “Ni akceptis la atomcentralon, ĉar ni kredis ...Ni ne plu bezonos iri al malproksimaj lokoj por perlabori. Ni povos havi stabilan vivon. Ni povos longe vivi kun niaj gefiloj kaj genepoj en la sama loko. Ni akceptis la atomcentralon, esperante riĉan vivon kaj stabilan pliboniĝon. Tiel do mi daŭre laboradis en la centralo. Kaj nun, kian katastrofon ni devas suferi!”
#000019
南相馬市50代女性「私は最近、放射能より、人間の方が怖いと思う時がたくさんあります。ここ福島では、放射能の話をするだけで、圧力がかかる雰囲気が一部に蔓延しています。命がけで、放射能の問題を意図的に考えないようにしている人がいっぱいいる。一種の思考停止状態。それは自分を守るため?」
#000022
Virino en 50aj jaroj, en Urbo Minami-sooma: “Lastatempe mi ofte pensas, ke homoj estas pli teruraj ol radioaktiveco. Ĉi tie en Fukuŝimo en iuj rondoj regas la atmosfero, en kiu ni ne povas libere paroli pri radioaktiveco. Tre multaj homoj penegas eviti pensi pri la problemo de radioaktiveco. Iusence la cerboj paneas. Ĉu ili tiel faras por gardi sin?”
#000023
Foto de provizora loĝejo en Fukuŝimo, fotita de ‘selena lynn’, uzanto de Flickr, en julio 2013. (CC BY-NC-ND 2.0)
#000024
福島の仮設・70代男性「原発でずっと働いてきた。しかし、危険な仕事は下請けに回していた。山谷や釜ヶ崎のような寄せ場から労働者が連れてこられていることを、俺達は知っていながら、見て見ぬふりをしていた。事故が起こった今、改めて考えると、俺も東電と一緒で、加害者なのかもしれない」
#000025
Viro en 70aj jaroj, en provizora loĝejo en Fukuŝimo: “Mi longe laboris en la atomcentralo. Sed ni igis subkontraktantojn fari danĝeran laboron. Ni sciis, sed ŝajnigis ne scii, ke oni prenis taglaboristojn el tiaj kolektiĝejoj kiel Sanja kaj Kamagasaki. Nun, kiam mi sobre pensas pri la afero post la akcidento, mi eble devus diri, ke ankaŭ mi estas kulpa pri la sufero, tute same kiel TEPKO [Tokia Elektro-Pova Kompanio].”
#000026
Viro en 60aj jaroj, en Nakadoori [centra distriskto] en Fukuŝimo: “Mi konsterniĝis aŭdinte radioelsendon. Infanoj, ne estu venkitaj de radiado! La eduka komisiono de Fukuŝimo alparolas tiel en la elsendo. Loĝantoj de Nakadoori apenaŭ konscias, ke ili estas viktimoj. Pro tio la eduka komisiono kritikas tiujn, kiuj rifuĝis en aliajn guberniojn. Preskaŭ ne plu troviĝas homoj portantaj maskon.”
#000028
Virino en 20aj jaroj, en Urbo Minami-sooma: “Neniam mi lernis pri atomcentraloj. Sed mia edzo, laboranta en subkontraktinta firmao de TEPKO, estis damaĝe elmetita al radiado kaj enhospitaliĝis, kaj nur tiam mi vekiĝis. Ankoraŭ post la 11a de marto mi sentadis, ke ‘Iu iel savos nin. Mi restos sekura’, kvazaŭ la aferoj tute ne rilatus al mi, eĉ post ripetitaj elmetiĝoj al radiado. Ĵus mi konsciiĝis, ke indiferento min pereigos.”
#000030
Virino en 40aj jaroj, en provizora loĝejo en Urbo Iŭaki: “Okazis sinmortigo de altaĝa viro loĝanta en provizora domo. Tio povus esti mia morgaŭa sorto... Mi ĉiukaze neniel elbuŝigu al miaj infanoj, ke se vi pluvivos, vi certe havos bonajn tagojn. Ĉi tie en Fukuŝimo absolute ne venos brila estonteco. Ĝis nun mi neniam pensis, ke ordinara vivo aŭ banala vivado estas tiel malfacila.
#000032
Virino en 20aj jaroj, en Urbo Minami-sooma: “Depost la nuklea akcidento mi kulpigadis aliajn pri ĉio: la ŝtato, la politikistoj, TEPKO [Tokia Elektro-Pova Kompanio]. Sed kiam mi pripensis tion profunde, mi trovis, ke ankaŭ mi estas kulpa, ĉar mi neniam iris baloti, nek legas ĵurnalojn, kaj parolante pri televido mi spektas nur amuzaĵojn. Kvankam mi loĝas proksime de la atomcentralo, mi eĉ ne provis lerni pri nuklea elektropovo. Pensante pri tio nun, mi embarasiĝas.”
#000036
(大熊出身)会津若松仮設住宅・60代男性「さあ考えてみて。仕事もカネも産業も何もないただの田舎町が、原発を誘致することによって、莫大な恩恵が手に入るんだよ。目の前にニンジンをぶら下げられて、それを断れる人がどれだけいると思う?カネで動かない人間もいると思うけど、全体の中の一握りだろ」
#000037
Viro en 60aj jaroj, en provizora loĝejo en Aizu-ŭakamacu [Aizu-wakamatsu], origine el Ookuma: “Nu, ankaŭ vi imagu. Venigante atomcentralon, multege profitas la vilaĝo, simpla provinca vilaĝo, havanta nek laboron, nek monon, nek industrion. Imagu, kiom da bravuloj povas rifuzi la karoton, kiun oni pendigas tuj antaŭ iliaj okuloj? Povas esti, ke iuj ne ŝanceliĝas pro mono. Sed ili estas nur manpleno da homoj el ĉiuj.”
#000038
福島の仮設住宅・50代男性「仙台に行った。全国から建築関係者が集まり、復興バブルのような状態になっている。儲かってしょうがないって飲み屋で言っている経営者のような人がいたけど、心ではそう思っていても、言葉に出してほしくないね。だって、ここ東北では相当な数の人間が死んでいるんだよ。」
#000039
Viro en 50aj jaroj, en provizora loĝejo en Fukuŝimo: “Mi vizitis Urbon Sendai. Tie amasiĝis konstru-industriaj personoj el la tuta lando kaj estiĝis subita prospero de ekonomio por rekonstruado. En drinkejo mi aŭdis de iu viro, laŭaspekte entreprenisto, ke li eksterordinare profitas. Mi ne volas, ke li elbuŝigu tian aferon, eĉ se li vere pensas tiel en sia koro, ĉar ĉi tie en la nord-orienta regiono mortis multege da homoj.”
#000040
福島の仮設・50代男性「知人の男性が2名、ここ数カ月で自殺したよ。男は仕事や家族を失うと、本当に弱い。今まで名刺の肩書きだけで勝負してきたのに、311を機にゼロになってしまった。俺も今は無職。仮設の集会所でサロンとかをやっているけど、大の男が一人で参加できると思うか?」
#000041
Viro en 50-aj jaroj, en provizora loĝejo en Fukuŝimo: “Eĉ du el la konataj viroj mortigis sin en la lastaj monatoj. Viroj perdintaj laboron aŭ familion estas nur estaĵo malforta. Viroj atutis en la mondo nur per la posten-titolo sur sia vizitkarto, sed tio nuliĝis je la 11a de marto. Ankaŭ mi nun malhavas profesion. En kunvenejo de la provizora loĝejaro, oni havas salonajn kunsidojn, sed ĉu viro en matura aĝo povas salonumi en solo?”
#000042
Virino en 20-aj jaroj, en provizora loĝejo en Fukuŝimo: “Mi havas infanojn. Mi do volas lerni pri elmetiĝo al radiado kaj ofte aŭskultas prelegojn, kiuj okazas en mia gubernio. Tamen fame konataj prelegantoj nur diras: ‘La radiodozo estas preskaŭ nulo.’ ‘Tute ne okazas de-interna elmetiĝo al radiado.’ ‘Fukuŝimo estas en bona ordo.’ Ni ne povas akiri ekzaktajn informojn. Sed se mi eldiros tion, venos pli da kritikoj.
#000044
(大熊出身)会津の仮設・60代男性「もう覚悟はできている。瓦礫の処分場は、原発周辺の地域にするしかないだろ。だって、もう人が住めないんだから。除染なんかする金があるんだったら、原発周辺の土地を買い上げて、そこに瓦礫処分場を作ったらいい。地元住民は、誰も大熊に帰れると思っていないもの」
#000045
Viro en 60aj jaroj, en provizora loĝejo en Aizu, origine el Ookuma: “Mi jam decidiĝis kaj rezignacias. La rubaĵ-pritraktejo estas konstruebla nur en la areo ĉirkaŭ la atomcentralo. Tie homoj ne plu povas vivi ĉiuokaze. Se oni havas monon por senmalpurigi la areon, oni do per tiu mono aĉetu la kampojn ĉirkaŭ la centralo kaj tie konstruu rubaĵ-pritraktejon. Neniu el la lokaj loĝantoj kredas, ke ili povas iam reveni al Ookuma.”
#000046
Viro en 50aj jaroj, en Urbo Minami-sooma: “TEPKO kaj la ŝtato tute malhumane traktas nin. Ili arogante rigardas nin kiel malrespekteblajn. Ankaŭ mi tamen ĝis nun jam longe vivis dependante de TEPKO kaj la ŝtato. Mia pasiva vivmaniero plej malbonas. Mi ĉesis pensi. Mi restis kontenta pri la ‘nunmomenta’ feliĉo. Estas nenia zorgo, tiel longe dum sola mi povis gajni monon... tiel mi daŭre vivis, ferminte la okulojn al malbelaj faktoj.”
#000048
Viro en 70aj jaroj, en provizora loĝejo en Fukuŝimo: “Por la juna generacio, ĉu ne estas la plej bona elekto forkuri el Fukuŝimo? Mi deziregas, ke ili forkuru, ĉar ili havas estontecon. Por ni, maljunuloj, tamen estas tute senmerite jam nun forkuri. Mi deziras ĝisvivi la morton en la urbeto, kie mi naskiĝis kaj kreskis. Kaj tio estas mia decido. Kio ajn okazos, mi estos preparita.”
#000050
Plej novaj artikoloj pri Orienta Azio
#000051
La kaŭzoj de estiĝo de la mito pri la kantona kiel pli aŭtentika ĉina lingvo
#000052
Dokumenta filmo el Tajvano prezentas forgesitan historion de vjetnama rifuĝejo en la 1970-aj jaroj
#000053
Ĉu Tajvano estas neagnoskita lando?
#000054
Dankon al la japana bonzo, Nakashita Daikon, ke li aperigis cxi tiujn kortusxajn mesagxojn en sia blogo. Ankaux dankon al Global Voices, ke gxi plusendis gxin per siaj jurnaloj en tiel multe da landoj. Nun mi kore dankas al S-ro Osioka, kiu disvastigis la mesagxojn per la esperanta versio de Global Voices al la tuta mondo.
Sendube la legantoj cxie ne povas kredi ke tiel numeroj el la viktimoj de la katastrofo, kiu okazis antaux pli ol du jaroj, ankoraux logxas en provizoraj logxejoj. Kiu povus helpi ilin? Principe la familioj kun infanoj bezonas helpon. Cxu japanaj familioj en aliaj regionoj povus adopti cxi tiujn familiojn? Aux cxu la urbestroj en la miloj da urboj tra Japanujo povus adopti ilin kiel gastoj de la urboj kaj arangxi domojn por familioj, laborojn por la plenkreskuloj kaj lokojn en lernejoj por la infanoj?
Kiel alilandanoj ankaux povus helpi? Mi opinias, ke multe da legantoj de cxi tiuj mesagxoj volus helpi per mono, se io estos farita en Japanujo por helpi ilin ajxe.
Diano en Auxstralio (diannelukes al )
#000058
Dankon al la japana bonzo, Nakashita Daikon, ke li aperigis cxi tiujn kortusxajn mesagxojn en sia blogo. Ankaux dankon al Global Voices, ke gxi plusendis gxin per siaj jurnaloj en tiel multe da landoj. Nun mi kore dankas al S-ro Osioka, kiu disvastigis la mesagxojn per la esperanta versio de Global Voices al la tuta mondo.
#000059
Sendube la legantoj cxie ne povas kredi ke tiel numeroj el la viktimoj de la katastrofo, kiu okazis antaux pli ol du jaroj, ankoraux logxas en provizoraj logxejoj. Kiu povus helpi ilin? Principe la familioj kun infanoj bezonas helpon. Cxu japanaj familioj en aliaj regionoj povus adopti cxi tiujn familiojn? Aux cxu la urbestroj en la miloj da urboj tra Japanujo povus adopti ilin kiel gastoj de la urboj kaj arangxi domojn por familioj, laborojn por la plenkreskuloj kaj lokojn en lernejoj por la infanoj?
#000060
Kiel alilandanoj ankaux povus helpi? Mi opinias, ke multe da legantoj de cxi tiuj mesagxoj volus helpi per mono, se io estos farita en Japanujo por helpi ilin ajxe.
#000061